**Hans Thomas «Orup» Eriksson** (født 29. november 1958 i Huddinge i Stockholms län) er en svensk popsanger, gitarist og låtskriver. Han er sønnen til jazzmusikeren Hasse Eriksson. Orup fikk kallenavnet sitt allerede som barn, men har senere sagt at han ikke husker nøyaktig hvordan han fikk kallenavnet. Ifølge Orup selv stammer navnet fra SVT-journalisten Lars Orup.

Biografi
--------

Eriksson vokste opp i Huddinge. Hans far, Hasse Eriksson, var jazzpianist, og det var med ham Orup debuterte som tamburinspiller som niåring. Han har en syv år eldre søster, og foreldrene skilte seg da Orup var syv år gammel. Faren døde da Orup var 18 år. Han spilte også ishockey for Huddinge IK frem til tenårene, og etter skolen livnærte han seg med småjobber som drosjesjåfør, postbud og servitør.

### Musikkarriere

Da Eriksson ble eldre, deltok han i flere band uten større suksess. Han startet karrieren i gruppen Magnum Bonum og var med på å danne flere band: Intermezzo (1975–1981), Ubangi (1982–1985) og Thereisno Orchestra (1986–1987). Hans første hit kom med Intermezzo og låten «Kom och ta mig».

Karrieren skjøt fart etter at Orup sendte inn en demoplate til Stikkan Andersons plateselskap Sweden Music. Produsenten Leif Käck mente låten «Vill du inte ha mina kyssar?» ville passe bra til Björn Skifs, som spilte den inn i 1988 med stor suksess. Allerede året før kom singelen «Är du redo?», fulgt av gjennombruddssingelen «Jag blir hellre jagad av vargar» som nådde andreplass på Svensktoppen. Sommeren 1987 deltok han på turneen *Rock runt riket 1987* sammen med Eva Dahlgren, Roxette og Ratata.

Orup fikk flere hitlåter med «Regn hos mig», «Upp över mina öron» og «Från Djursholm till Danvikstull» fra sine to første album, produsert av Anders Glenmark. I 1989 deltok han og Anders Glenmark i Melodifestivalen 1989 med «Upp över mina öron». Låten kom på andreplass, like bak Tommy Nilsson og «En dag». I 1991 ga han ut det engelskspråklige albumet *Orupean Songs* som var et forsøk på å lansere en internasjonal karriere. Albumet solgte 20 000 eksemplarer i USA med hjelp av låten «My Earth Angel», som sammen med en dårlig besøkt turné gjorde at Orup la den internasjonale karrieren på hyllen. Totalt solgte albumet 80 000 eksemplarer, mens albumet *Orup 2* solgte 250 000 eksemplarer.

### GES

I 1994 slo han seg sammen med Anders Glenmark og Niklas Strömstedt og dannet gruppen GES. De spilte inn singelen «När vi gräver guld i USA», som var Sveriges offisielle låt til Fotball-VM 1994. Sangen ble en stor suksess hjemme i Sverige og gjorde at GES fortsatte samarbeidet. Gruppen ga ut en plate som solgte i 450 000 eksemplarer, og GES dro ut på sommerturné. GES ble etter hvert oppløst, men gruppen gjorde comeback i 2003 med albumet *Den andra skivan* som ikke solgte like bra.

Orup fortalte i 2001 at han fremover ville konsentrere seg som låtskriver for andre artister. Han skrev blant annet låten «"Vill du inte ha mina kyssar..."» for Björn Skifs i 1986, «Min arm omkring din hals» til Zemya Hamilton i 1989, «Det gör ont» til Lena Philipsson som vant Melodifestivalen 2004. Han skrev også alle låtene på Lena Philisons album *Det gör ont en stund på natten men inget på dan*. To år senere, i 2006, hadde han solgt over en million album, fordelt på syv studioalbum og to samlealbum, og han kom tilbake som soloartist med albumet *Faktiskt*. Han skrev også alle låtene på Kayos album *Kärleksland* fra 1993 og flere sanger på albumet *Till mina älskade och älskare* i 2012 med Linnea Henriksson.

I 2007 holdt han et kritikerrost show med Lena Philipsson. Showet hadde nypremiere på Chinateatern i Stockholm i september 2007. Med Lena Philipsson har han skrevet låter til tre album: *Det gör ont en stund på natten men inget på dan* (2004), *Jag ångrar ingenting* (2005) og *Dubbel* (2008). På sistnevnte medvirker han selv som sanger.

Orup gjorde ytterligere et comeback som soloartist i 2010, da han slapp albumet *Född i november*. Tittellåten gikk inn på Svensktoppen, og året etter hadde han sin første soloturné på mange år.

Orup var jurymedlem og coach i talentprogrammet *X Factor Sverige* på TV4 Sverige i 2012. I 2014 var han en av deltakerne i tv-programmet *Så mycket bättre*, den svenske versjonen av *Hver gang vi møtes*.

### Privatliv

Orup giftet seg i 1989 med Sofia Eklöf, i dag Wistam, men paret skilte seg i 1996. Sammen har de sønnen Kid, som spiller trommer i rockegruppen Basement Poetry. I dag er Eriksson gift på nytt, og paret har fem barn og bor ved Mariatorget på Södermalm i Stockholm.

Orup lider av stamming, og han fortalte om stammingen i *Så mycket bättre*, og hvordan stammingen hadde påvirket musikken.

Diskografi
----------

Orup på *Fotbollsgalan 2006*.
Orup med sin daværende kjæreste Sofia Eklöf i 1988.
### Studioalbum

* 1988 – *Orup*
* 1989 – *Orup 2*
* 1991 – *Orupean Songs*
* 1992 – *Stockholm & andra ställen*
* 1993 – *Orup 5 – Jag vände mig om, men det var ingen där*
* 1998 – *Teddy*
* 2000 – *Elva hjärtan*
* 2006 – *Faktiskt*
* 2008 – *Dubbel* (med Lena Philipsson)
* 2010 – *Född i november*
* 2013 – *Rosenthaler Platz*

### Samlealbum

* 1996 – *Flickor förr & nu*
* 2004 – *Bästa*
* 2014 – *Viva la pop*

### Singler (utvalg)

* 1987 - «Jag blir hellre jagad av vargar»
* 1988 - «Stanna hos dig» (m. Karin Wistrand)
* 1988 - «Min mor sa till mej»
* 1988 - «Trubbel»
* 1989 - «M.B.»
* 1989 - «Upp över mina öron» (m. Anders Glenmark)
* 1989 - «Då står pojkarna på rad»
* 1989 - «Regn hos mej»
* 1991 - «My Earth Angel»
* 1991 - «(If They Say) It's a Wonderful World»
* 1992 - «Stockholm»
* 1992 - «Nån annan kommer följa dig hem»
* 1992 - «Magaluf»
* 1993 - «Vid min faders grav»
* 1993 - «Som isarna (när det blir vår)»
* 2000 - «Unga hjärtan»

Referanser
----------

1. ↑   www.allmusic.com[Hentet fra Wikidata]
2. ↑   grammis.se, besøkt 31. mai 2023[Hentet fra Wikidata]
3. ↑  .
4. ↑  .
5. ↑  Sveriges befolkning 1990: *Eriksson, Hans Thomas*
6. ↑  *Efter tio Arkivert 23. august 2010 hos Wayback Machine.*, TV 4, 21. april 2010
7. 1 2 3 4 5  «Pop, kärlek och ilska», Svenska Dagbladet, Harry Amster, lest 20. mai 2015
8. ↑  «Här är X Factor Sveriges jury». TV4. Besøkt 29. september 2012. [*død lenke*]
9. ↑  Basement Poetry Arkivert 6. september 2009 hos Wayback Machine.
10. ↑  «Orup har blivit pappa – igen». *Aftonbladet*. 30. september 2014. Besøkt 6. november 2014.
11. ↑  Jan Andersson (25. oktober 2014). «Orup gav få svar i Så mycket bättre». *Göteborgs-Posten*. Arkivert fra originalen 27. oktober 2014. Besøkt 2. november 2014.

Eksterne lenker
---------------

* Offisielt nettsted Rediger på Wikidata

* (en) Orup – kategori av bilder, video eller lyd på Commons Rediger på Wikidata
* (en) Orup på Internet Movie Database Rediger på Wikidata

* (en) Orup hos The Movie Database Rediger på Wikidata
* (en) Orup på Apple Music Rediger på Wikidata

* (en) Orup på Discogs Rediger på Wikidata

* (en) Orup på MusicBrainz Rediger på Wikidata

* (en) Orup på SoundCloud Rediger på Wikidata

* (en) Orup på Spotify Rediger på Wikidata

* (en) Orup på Songkick Rediger på Wikidata

* (en) Orup på Last.fm Rediger på Wikidata

* (en) Orup på Genius — sangtekster Rediger på Wikidata

* (en) Orup på AllMusic Rediger på Wikidata
* Orup på Facebook Rediger på Wikidata

* Orup på YouTube Rediger på Wikidata

Portal: Sverige

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** VIAF **·** GND **·** LCCN **·** ISNI **·** ISNI **·** LIBRIS **·** MusicBrainz **·** Discogs **·** AllMusic
 |